b'\n_START_ARTICLE_\nLibby\n_START_SECTION_\nBuod\n_START_PARAGRAPH_\nKakaunti lamang ang alam sa buhay ni Libby bago siya umabot sa pulo. Sinabi niya sa kabanatang "The Other 48 Days" na nanggaling na siya sa Vermont kung saan siya naaksidente sa pagski-ski, at pumasok siya sa isang paaralang pang-medesina nang isang taon bago siya magsimulang maging isang clinical psychologist, ngunit di-tiyak kung totoo ba ang mga ito._NEWLINE_Ipinakita sa kabanatang "Live Together, Die Alone" na bago siya mapunta sa pulo ay nagkita sila ni Desmond (na ginaganap ni Henry Ian Cusick) sa isang caf\xc3\xa9, kung saan sinabi niyang mula siya sa Newport Beach, California at nalaman din niyang nais ni Desmond na sumali sa isang paliksahan ng mga mandaragat kaya\'t ibinigay niya kay Desmond ang kanyang barkong Elizabeth na iniregalo at ipinangalan sa kanyan nga kanyang yumaong asawang si David. Tumuloy din siya sa Paggamutang Mental na Santa Rosa na tinuluyan din ni Hurley (Jorge Garcia), pati na si Emily Annabeth Locke (Swoosie Kurtz), ina ni John Locke (Terry O\'Quinn).'